Document ID: 32012D0175

DEĊIŻJONI TA’ IMPLIMENTAZZJONI TAL-KUMMISSJONI
tat-23 ta’ Marzu 2012
li temenda d-Deċizjoni 2006/133/KE li teħtieġ li l-Istati Membri temporanjament jieħdu miżuri kontra t-tixrid tal-Bursaphelenchus xylophilus (Steiner et Buhrer) Nickle et al. (in-nematodu tal-pini) f’dak li jirrigwardja żoni fil-Portugall, apparti minn dawk li fihom huwa magħruf li ma jeżistix
(notifikata bid-dokument numru C(2012) 1844)
(2012/175/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2000/29/KE (1) tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità, partikolarment ir-raba’ sentenza tal-Artikolu 16(3) tiegħu,
Billi:
(1)
Id-Deċiżjoni tal-Kummissjoni 2006/133/KE (2) tistabbilixxi ċerti miżuri protettivi li għandhom jiġu applikati sal-31 ta’ Marzu 2012.
(2)
Id-Deċiżjoni 2006/133/KE għandha tkompli tapplika għal perjodu li jippermetti reviżjoni adegwata tal-miżuri li tistipula.
(3)
Id-Deċiżjoni 2006/133/KE għandha għalhekk tiġi emendata skont dan.
(4)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
L-Artikolu 2 tad-Deċiżjoni 2006/133/KE hu emendat kif ġej:
1.
fl-ewwel paragrafu, il-kliem “31 ta’ Marzu 2012” għandu jinbidel għal “31 ta’ Ottubru 2012”;
(2)
fit-tielet paragrafu, il-kliem “31 ta’ Marzu 2012” għandu jinbidel għal “31 ta’ Ottubru 2012”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-23 ta’ Marzu 2012.

Labels: 20
18
1
6